Torek, 21.4.2020

Najprej ponovi, kar si včeraj napisal o višinah in višinski točki trikotnika.

Zapis v zvezek:

 **Šolska vaja**

1. Iz učbenika na strani 127 prepiši (in preriši) v zvezek prvi rešen primer.

 Kota $α$ ni potrebno risati s šestilom, lahko ga odmeriš z geotrikotnikom.

 Višine na sliki trikotnika tudi označi. (V učbeniku niso označene.)

2. učb. str. 128 / 2

Načrtovanje trikotnikov z dano višino

1. Iz učbenika na strani 128 prepiši (in preriši) v zvezek drugi rešen primer.

2. Načrtaj trikotnik s podatki: c = 5cm, $v\_{c}$ = 3 cm, a = 4cm.

Podatki:

$∆$ ABC :

c = 5 cm

$v\_{c}$ = 3 cm

a = 4cm\_\_

Načrtaj !



Skica:



Potek načrtovanja:

Podatki ne ustrezajo nobenemu od osnovnih štirih skladnostnih pravil.

Rešitev je lahko ena, dve ali pa nobena.

1. Narišemo stranico c = $\left|AB\right|$ = 5 cm.

2. Narišemo pravokotnico na stranico c (kjerkoli) ter na njej odmerimo razdaljo $v\_{c}$ = 3 cm.

 Na tej razdalji narišemo vzporednico k stranici c.

3. Iz oglišča B odmerimo dolžino stranice a = $\left|BC\right|$ = 4 cm. To naredimo tako, da narišemo

 krožni lok s polmerom a = 4 cm in središčem v točki B.

 Ker ta krožni lok seka vzporednico k stranici c v dveh točkah

 (Na sliki sta označeni C in C´), imamo dve rešitvi.